

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**GRAD DUBROVNIK**

**Stručno povjerenstvo za provedbu postupka dodjele kredita za školovanje**

Na temelju članaka 4. i 5. Pravilnika o ostvarivanju prava na kredit za školovanje (Službeni glasnik Grada Dubrovnika 6/10, 8/11 i 13/13), objavljuje se

**JAVNI POZIV**

**za dodjelu kredita za školovanje**

**za akademsku 2018./2019. godinu**

**I.**

Pozivaju se studenti koji imaju prebivalište na području Grada Dubrovnika najmanje tri godine prije objavljivanja ovog poziva, na podnošenje prijava za dodjelu kredita za školovanje za 2018./2019. akademsku godinu.

**II.**

Kredit je namjenski, za plaćanje troškova života i/ili za plaćanje školarine.

**III.**

Pravo na kredit ostvaruju svi studenti stručnih, preddiplomskih, diplomskih, integriranih i poslijediplomskih studija, uz uvjet da u roku upisuju godinu za godinom.

**IV.**

Visina kredita za plaćanje troškova života ugovara se ovisno o mjestu školovanja, te iznosi:

- za studente preddiplomskog, diplomskog ili poslijediplomskog studija koji studiraju u Dubrovniku od 70,00 do 150,00 EUR-a u kunskoj protuvrijednosti

- za studente preddiplomskog, diplomskog ili poslijediplomskog studija koji studiraju na nekom od visokih učilišta izvan Dubrovnika, a u Republici Hrvatskoj od 70,00 do 400,00 EUR-a u kunskoj protuvrijednosti;

- za studente preddiplomskog, diplomskog ili poslijediplomskog studija koji studiraju u inozemstvu od 70.00 do 550,00 EUR-a u kunskoj protuvrijednosti.

Visina kredita za plaćanje troškova školarine:

- ugovara se do najviše 24.000,00 EUR-a u kunskoj protuvrijednosti, a isplaćuje se sukladno njenom stvarnom trošku.

**V.**

Postupak dodjele kredita provodi Stručno povjerenstvo za provođenje postupka dodjele kredita (u daljnjem tekstu: Povjerenstvo).

**VI.**

Uvjeti kreditiranja su sljedeći:

- vrijeme korištenja kredita: broj godina korištenja kredita jednak je broju godina potrebnih za redovni završetak studija, uz uvjet upisa godine za godinom, računajući od dana podnošenja prijave za dodjelu kredita;

- prestanak prava na kredit: završetak studija, promjena mjesta prebivališta ili neispunjenje uvjeta za upis u narednu višu godinu studija;

- rok povrata kredita ugovara se do najviše 120 mjeseci od dana završetka studijskog programa za koji je kredit odobren, s mogućnošću korištenja počeka otplate od 12 mjeseci;

- ukoliko nastupi prekid korištenja kredita, iskorišteni iznos kredita odmah se prenosi u otplatu kredita koja dospijeva u roku od 15 dana nakon gubitka prava na kredit;

- sredstva osiguranja: sudužništvo ili solidarno jamstvo roditelja/staratelja ili druge pravne ili fizičke osobe u skladu s propisima banke.

**VII.**

Prijave za dodjelu studentskog kredita podnose studenti osobno ili opunomoćena osoba na adresu: Grad Dubrovnik - Upravni odjel za obrazovanje, šport, socijalnu skrb i civilno društvo, Gundulićeva poljana 10, 20000 Dubrovnik.

**VIII.**

Uz prijavnicu za kredit (obrazac prijavnice dostupan je u Upravnom odjelu za obrazovanje, šport, socijalnu skrb i civilno društvo, odnosno na službenim stranicama Grada Dubrovnika) kandidati trebaju dostaviti sljedeće isprave i dokaze:

1. Domovnicu (preslik),

2. Potvrdu o prebivalištu (ne stariju od 3 mjeseca), te

3. Potvrdu o redovnom upisu na sveučilišni ili stručni studij.

**IX.**

Nepotpune prijave neće se uzimati u obzir i odbacit će se.

**X.**

Kriteriji na temelju kojih će se izvršiti odabir prijavljenih kandidata:

- redoviti upis 2018./2019. akademske godine.

**XI.**

Temeljem podnesene dokumentacije i gore spomenutih kriterija Povjerenstvo će predložiti gradonačelniku da donese zaključak s popisom studenta koji će biti korisnici kredita.

Gradonačelnik Grada Dubrovnika donijet će zaključak o dodjeli kredita koji će Upravni odjel za obrazovanje, šport, socijalnu skrb i civilno društvo proslijediti poslovnoj banci na daljnje postupanje.

**XII.**

Obavijest o ovom javnom pozivu objavit će se u Dubrovačkom vjesniku, a tekst javnog poziva na službenim stranicama Grada Dubrovnika [www.dubrovnik.hr](http://www.dubrovnik.hr)

.

KLASA: 604-01/18-01/04

UR.BROJ: 2117/01-05-18-01

Dubrovnik, 18. srpnja 2018. godine